stanford-oval/wikipedia huggingface dataset:
เฟรเซอร์ส พร็อพเพอร์ตี้
ประวัติ > 1963–1996: การก่อตั้ง เดอะ เซ็นเตอร์พอยต์, การเสนอขายหุ้นครั้งแรกให้แก่สาธารณชน และการเข้าซื้อกิจการโดยเฟรเซอร์ แอนด์ นีฟ

บริษัทที่ต่อมารู้จักกันในชื่อเฟรเซอร์ส พร็อพเพอร์ตี้ ได้จัดตั้งขึ้นในปี 1963 ในชื่อ โคลด์ สตอเรจ ลิมิเต็ด ซึ่งเป็นตลาดและเครือข่ายค้าปลีก ทรัพย์สินแห่งแรกที่พัฒนาคือศูนย์การค้าที่รู้จักกันในชื่อ เดอะ เซ็นเตอร์พอยต์ บนถนนออร์ชาร์ด ในประเทศสิงคโปร์ โครงการดังกล่าวเริ่มก่อสร้างในปี 1980 และเสร็จสิ้นในปี 1983 ในช่วงเดียวกัน บริษัทได้เริ่มขายสินทรัพย์ที่ไม่ใช่ทรัพย์สินออก ต่อมาในปี 1987 เฟรเซอร์ แอนด์ นีฟ และ กู๊ดแมน ฟิลเดอร์ วัตตี้ ได้เข้ามามีอำนาจควบคุมในโคลด์ สตอเรจ โฮลดิ้งส์ ซึ่งเป็นบริษัทผู้ถือหุ้นของโคลด์ สตอเรจ ที่ประกอบธุรกิจการผลิตอาหาร การค้าปลีก และธุรกิจอสังหาริมทรัพย์ ปีถัดมา แผนกอสังหาริมทรัพย์ของโคลด์ สตอเรจ ได้เปลี่ยนชื่อเป็น เซ็นเตอร์พอยต์ พร็อพเพอร์ตี้ส์ ลิมิเต็ด (Centerpoint Properties Limited; CPL) และเริ่มซื้อขายในตลาดหลักทรัพย์สิงคโปร์ (SGX) ในปี 1990 CPL ได้กลายเป็นบริษัทย่อยของเฟรเซอร์ แอนด์ นีฟ หลังจากการปรับโครงสร้างองค์กร โดยในช่วงเวลาของการเข้าซื้อกิจการนั้น CPL มีหน้าที่เดียวคือเป็นเจ้าของและดำเนินการศูนย์การค้าเดอะ เซ็นเตอร์พอยต์ โดยมีผู้อำนวยการฝ่ายบริหารคือ จี.เอช. ดาร์วิน
ปีถัดมา บริษัทได้เปิดศูนย์การค้าเพิ่มอีกแห่งคือ นอร์ทพอยต์ ในสิงคโปร์  และเข้าซื้อศูนย์การค้าบริดจ์พอยต์ ในซิดนีย์ ประเทศออสเตรเลีย  ต่อมาเมื่อปี 1997 บริษัทได้เปิดตัวและเริ่มบริหารโครงการที่อยู่อาศัยแห่งแรก คือ เดอะ แองเคอเรจ ซึ่งเป็นโครงการอาคารชุดบนที่ตั้งของแองเคอร์ บริวเวอรี่เดิม ในสิงคโปร์  สองปีถัดมา บริษัทเริ่มดำเนินการโครงการเชิงพาณิชยกรรมแห่งแรกในประเทศเวียดนาม ในชื่อโครงการ มี ลินห์ พอยต์ ในนครโฮจิมินห์ เป็นอาคารค้าปลีกและพาณิชย์สูง 21 ชั้น ซึ่งสร้างเสร็จในอีกสามปีถัดมา
ในปี 1996 จี.เอช.ดาร์วิน เกษียณอายุจากตำแหน่งผู้อำนวยการฝ่ายบริหาร และรับช่วงต่อโดย เจฟฟรีย์ เฮง ในตำแหน่งประธานเจ้าหน้าที่บริหาร ภายใต้การบริหารของเฮง เซ็นเตอร์พอยต์ได้ขยายธุรกิจมาสู่สถานบริการ โดยมีโรงแรม 2 แบรนด์ คือ เฟรเซอร์ เพลส และ เฟรเซอร์ สวีทส์ สองปีถัดมา เฟรเซอร์ สวีทส์ สิงคโปร์ และ เฟรเซอร์ เพลส โรเบิร์ตสัน วอล์ก เป็นโครงการที่พักอาศัยพร้อมบริการแห่งแรกของเฟรเซอร์ แอนด์ นีฟ ต่อมาบริษัทได้เปิดสาขาในสหราชอาณาจักร ประเทศเกาหลีใต้ และประเทศฟิลิปปินส์  บริษัทได้บุกเบิกธุรกิจในสหราชอาณาจักรเป็นครั้งแรกเมื่อปี 2000 ด้วยการพัฒนาโครงการที่พักอาศัย แอนนันเดล เฮาส์ และมีโครงการพัฒนาโครงการแรกในประเทศจีนที่โรงแรม จิงอัน โฟร์ซีซันส์ ในเซี่ยงไฮ้ ในปีถัดมา
ประวัติ > 1996–2013: ขยายกิจการเพิ่มเติม เพิกถอนออกจากตลาดหลักทรัพย์สิงคโปร์ และจัดตั้งกองทรัสต์เพื่อการลงทุนในอสังหาริมทรัพย์

ในปี 2002 เซ็นเตอร์พอยต์ พร็อพเพอร์ตี้ส์ กลายเป็นบริษัทในเครือที่ถือหุ้นโดยเฟรเซอร์ แอนด์ นีฟ ทั้งหมด และได้แปรรูปบริษัทโดยเพิกถอนหลักทรัพย์ออกจากตลาดหลักทรัพย์สิงคโปร์ ลิม อี่ เส็ง ได้รับการแต่งตั้งให้เป็นประธานเจ้าหน้าที่บริหารของ เซ็นเตอร์พอยต์ พร็อพเพอร์ตี้ส์ ในอีกปี 2004 สองปีต่อมา บริษัทได้เปลี่ยนชื่อเป็น เฟรเซอร์ส เซ็นเตอร์พอยต์ ลิมิเต็ด (Frasers Centrepoint Limited; FCL) นอกจากนี้ ยังพัฒนากองทรัสต์เพื่อการลงทุนในอสังหาริมทรัพย์ (REIT) แห่งแรก คือ ทรัสต์เพื่อการลงทุนในอสังหาริมทรัพย์ เฟรเซอร์ส เซ็นเตอร์พอยต์ (FCT) และเข้าจดทะเบียนบนกระดานหลักของตลาดหลักทรัพย์สิงคโปร์ (SGX-ST) ต่อมาในปี 2008 เฟรเซอร์ แอนด์ นีฟ ได้เข้าซื้อหุ้นของทรัสต์เพื่อการลงทุนในอสังหาริมทรัพย์ ออลโค คอมเมอร์เชียล ในสัดส่วน 17.7% ต่อมาได้มีการเปลี่ยนชื่อเป็นทรัสต์เพื่อการลงทุนในอสังหาริมทรัพย์ เฟรเซอร์ส คอมเมอร์เชียล (FCOT) และจัดอยู่ภายใต้โครงสร้างของกลุ่มบริษัท เฟรเซอร์ส เซ็นเตอร์พอยต์ ทั้งนี้ ในช่วงระหว่างปี 2005 ถึง 2014 สินทรัพย์ของเฟรเซอร์ส เซ็นเตอร์พอยต์ เพิ่มขึ้นจาก 5 พันล้านดอลลาร์สิงคโปร์ เป็น 16.89 พันล้านดอลลาร์สิงคโปร์
ในปี 2013 บริษัทแม่ของเฟรเซอร์ส เซ็นเตอร์พอยต์ คือ เฟรเซอร์ แอนด์ นีฟ ถูกเข้าซื้อกิจการโดยกลุ่มทีซีซี ของเจริญ สิริวัฒนภักดี มหาเศรษฐีชาวไทยเชื้อสายจีน ด้วยมูลค่า 11,000 ล้านดอลลาร์สิงคโปร์ ในเดือนสิงหาคมของปีนั้น มีการประกาศว่า เฟรเซอร์ แอนด์ นีฟ จะแยกเฟรเซอร์ส เซ็นเตอร์พอยต์ ออกเป็นรายการแยกต่างหากในตลาดหลักทรัพย์สิงคโปร์ผ่านการจำหน่ายหุ้นตามชนิด ซึ่งจะทำให้กลุ่มอสังหาริมทรัพย์กลายเป็นองค์กรอิสระภายใต้กลุ่มทีซีซีที่กว้างขวางขึ้น
ประวัติ > 2014–2017: การเข้าซื้อกิจการโดยกลุ่มทีซีซี การจดทะเบียนใหม่ในตลาดหลักทรัพย์สิงคโปร์ และการขยายกิจการไปยังออสเตรเลียและยุโรป

เฟรเซอร์ส เซ็นเตอร์พอยต์ เริ่มซื้อขายหลักทรัพย์ใน SGX-ST เมื่อวันที่ 9 มกราคม 2014 หลังจากเพิกถอนหุ้นไปเกือบ 12 ปี หกเดือนต่อมาได้เปิดตัว ทรัสต์เพื่อการลงทุนในอสังหาริมทรัพย์ เฟรเซอร์ส ฮอสพิทอลลิตี (FHT) ซึ่งเป็นทรัสต์ที่เน้นลงทุนในธุรกิจโรงแรมเป็นหลัก และจดทะเบียนใน SGX-ST เช่นกัน ต่อมา ทรัสต์เพื่อการลงทุนในอสังหาริมทรัพย์อีกแห่ง คือ เฟรเซอร์ส โลจิสติกส์ แอนด์ อินดัสเทรียล ก็จดทะเบียนใน SGX-ST เมื่อเดือนมิถุนายน 2016
ในเดือนกรกฎาคม 2014 เฟรเซอร์ส เซ็นเตอร์พอยต์ ได้เข้าซื้อออสเตรแลนด์ (Australand) ซึ่งเป็นกลุ่มอสังหาริมทรัพย์ที่มีสำนักงานใหญ่อยู่ในประเทศออสเตรเลีย ในราคา 2.6 พันล้านดอลลาร์ออสเตรเลีย ก่อนเปลี่ยนชื่อเป็น เฟรเซอร์ส พร็อพเพอร์ตี้ ออสเตรเลีย ในเดือนสิงหาคมปีถัดมา ต่อมาในปี 2016 ได้เข้าซื้อหุ้นของบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) (โกลเด้นแลนด์) บริษัทพัฒนาอสังหาริมทรัพย์ที่จดทะเบียนในตลาดหลักทรัพย์แห่งประเทศไทยอยู่ในขณะนั้น
ต่อมาเมื่อวันที่ 1 ตุลาคม 2016 ปณต สิริวัฒนภักดี เข้ารับตำแหน่งประธานเจ้าหน้าที่บริหารกลุ่มแทนที่ ลิม อี่ เส็ง ที่เกษียณอายุหลังจากดำรงตำแหน่งดังกล่าวมาเป็นเวลา 12 ปี ก่อนหน้านี้ปณตเคยดำรงตำแหน่งประธานเจ้าหน้าที่บริหารของบริษัท ยูนิเวนเจอร์ จำกัด (มหาชน) ในประเทศไทย รวมถึงเป็นกรรมการของเฟรเซอร์ส เซ็นเตอร์พอยต์ มาแต่เดิม ในเดือนเมษายน 2017 มีการประกาศว่า เฟรเซอร์ส เซ็นเตอร์พอยต์ (ร่วมทุนกับบริษัท ทีซีซี แอสเซ็ทส์ (ประเทศไทย) จำกัด ซึ่งเป็นบริษัทย่อยทางตรงของกลุ่มทีซีซี) ได้เปิดตัวโครงการพัฒนาพื้นที่เชิงพาณิชยกรรมแบบผสมใจกลางกรุงเทพมหานคร ที่ใช้เงินลงทุน 1.2 แสนล้านบาท สูงที่สุดในวงการอสังหาริมทรัพย์ไทย ในชื่อ วัน แบงค็อก บนพื้นที่เดิมของสถานีวิทยุศาลาแดง โรงเรียนเตรียมทหาร สนามมวยเวทีลุมพินี และสวนลุมไนท์บาซาร์ ซึ่งเป็นกรรมสิทธิ์ของสำนักงานทรัพย์สินพระมหากษัตริย์ จำนวน 108 ไร่ (17.3 เฮกตาร์) ซึ่งเปิดให้บริการเมื่อปี 2024 มีกำหนดแล้วเสร็จในปี 2027 ประกอบด้วยอาคารชุดเพื่อการพักอาศัย โรงแรม อาคารสำนักงาน และห้างสรรพสินค้า
ต่อมาในเดือนดังกล่าว กลุ่มบริษัทได้เข้าซื้อหุ้นของเจนีบา พร็อพเพอร์ตี้ส์ ซึ่งเป็นบริษัทลงทุนด้านอสังหาริมทรัพย์ที่ตั้งอยู่ในอัมสเตอร์ดัม ประเทศเนเธอร์แลนด์ ในสัดส่วน 86.56% บริษัทยังเพิ่มหลักทรัพย์การลงทุนในยุโรปอย่างต่อเนื่องด้วยการเข้าซื้อคลังสินค้าสองแห่งในประเทศเยอรมนีในเดือนตุลาคม 2017 แหล่งธุรกิจสี่แห่งในสหราชอาณาจักรในเดือนพฤศจิกายน 2017 และบริษัท อัลฟา อินดัสเทรียล ผู้พัฒนาเชิงพาณิชย์ โลจิสติกส์ และการผลิตของประเทศเยอรมนีในเดือนกุมภาพันธ์ 2018
ประวัติ > 2018–ปัจจุบัน: เปลี่ยนชื่อเป็น เฟรเซอร์ส พร็อพเพอร์ตี้ และเข้าซื้อกิจการเพิ่มเติม

ในเดือนกุมภาพันธ์ 2018 เฟรเซอร์ส เซ็นเตอร์พอยต์ ลิมิเต็ด ได้เปลี่ยนชื่ออย่างเป็นทางการเป็น เฟรเซอร์ส พร็อพเพอร์ตี้ ลิมิเต็ด (Frasers Property Limited; FCL) ตามหน่วยธุรกิจหลายแห่งนอกสิงคโปร์ที่ใช้ชื่อ "เฟรเซอร์ส พร็อพเพอร์ตี้" มาหลายปีแล้ว ต่อมาในเดือนกุมภาพันธ์ กลุ่มเฟรเซอร์ส พร็อพเพอร์ตี้ ได้เข้าซื้อหุ้นเพิ่มเติม 26.1% ในบริษัท ไทคอน อินดัสเทรียล คอนเน็คชั่น จำกัด (มหาชน) ซึ่งเป็นบริษัทพัฒนาอสังหาริมทรัพย์อีกแห่งหนึ่งที่จดทะเบียนในตลาดหลักทรัพย์ในประเทศไทย โดยปัจจุบันบริษัทฯ ถือหุ้นอยู่ 40.95% การจำหน่ายหุ้นดังกล่าวทำให้กลุ่มเฟรเซอร์ส พร็อพเพอร์ตี้ มีหน้าที่ทำคำเสนอซื้อหุ้นสามัญทั้งหมดของไทคอน ต่อมาในปี 2019 ไทคอนได้เปลี่ยนชื่อเป็น บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) โดยมี บมจ.แผ่นดินทอง พร็อพเพอร์ตี้ ดีเวลลอปเม้นท์ หรือ โกลเด้นแลนด์ เป็นบริษัทย่อย
ในเดือนพฤษภาคม 2018 กลุ่มบริษัทเฟรเซอร์ส พร็อพเพอร์ตี้ ได้ร่วมมือกับกองทุนความมั่งคั่งแห่งชาติจีไอซีของสิงคโปร์ และบริษัท Coworking อย่าง "จัสโค" สร้างแพลตฟอร์ม Coworking ในเอเชียตะวันออกเฉียงใต้ โดยใช้เงินลงทุน 177 ล้านดอลลาร์สิงคโปร์ เดือนเดียวกัน บริษัทยังเข้าซื้อหุ้นของบริษัทอสังหาริมทรัพย์ฟูอันคัง ในประเทศเวียดนาม ในสัดส่วน 75% ด้วยมูลค่า 18 ล้านดอลลาร์  ต่อมาในเดือนกุมภาพันธ์ 2019 บริษัทได้ทำสัญญาแบบมีเงื่อนไขเพื่อเข้าซื้อหุ้น 17.8% ในกองทุน พีจีไอเอ็ม เรียลเอสเตท เอเชีย รีเทล ด้วยมูลค่า 356.4 ล้านดอลลาร์ ห้าเดือนถัดมาบริษัทประกาศว่าจะรวมการดำเนินงานด้านอุตสาหกรรมและโลจิสติกส์ในออสเตรเลียและยุโรปเข้ากับฟังก์ชันการจัดการสินทรัพย์และทรัพย์สินของทรัสต์เพื่อการลงทุนในอสังหาริมทรัพย์ เฟรเซอร์ส โลจิสติกส์ แอนด์ อินดัสเทรียล และประกาศจัดตั้งหน่วยธุรกิจเชิงกลยุทธ์ใหม่ในชื่อ "เฟรเซอร์ส พร็อพเพอร์ตี้ อินดัสเทรียล" โดยจะเริ่มต้นในปี 2020
ในเดือนกุมภาพันธ์ 2020 แผนกค้าปลีกของเฟรเซอร์สได้ตกลงเข้าซื้อเอเชียมอลล์ส แมเนจเม้นท์ ทำให้ทรัพย์สิน 6 รายการถูกเพิ่มเข้าในหลักทรัพย์การลงทุน
ในปี 2021 เฟรเซอร์สได้เริ่มต้นขายหุ้นมูลค่า 950 ล้านเหรียญสหรัฐ เพื่อกระตุ้นการเข้าซื้อกิจการสวนอุตสาหกรรมและธุรกิจ รวมถึงจัดตั้งยานพาหนะคันใหม่สำหรับการลงทุนในอสังหาริมทรัพย์ในอนาคต
แหล่งข้อมูลอื่น

เว็บไซต์ทางการ
ภายในศูนย์การค้าเซ็นเตอร์พอยต์ ในปี 2006
วันเดอร์ฟูลทาวน์

| วันเดอร์ฟูลทาวน์ |
| --- | --- |

กำกับ: อาทิตย์ อัสสรัตน์
เขียนบท: อาทิตย์ อัสสรัตน์
อำนวยการสร้าง: เจตนิพิฐ ธีระกุลชาญยุทธ โสฬส สุขุม
นักแสดงนำ: อัญชลี สายสุนทร ศุภสิทธิ์ แก่นเสน ดล แย้มบุญยิ่ง สรวิทย์ พูลสวัสดิ์ ประทีป หานอุดมลาภ ชาติชัย แซ่อ่อง ภานุมาศ แซ่แบ้ ปิยะนัฐ ภักดีชาติ นพพงษ์ แซ่อ่อง อรุณ อู่สกุล
กำกับภาพ: หม่อมราชวงศ์อัมพรพล ยุคล
ตัดต่อ: ลี ชาตะเมธีกุล
ดนตรีประกอบ: Koichi Shimizu Zai Kuning
ผู้จัดจำหน่าย: ป๊อปพิคเจอร์ส
วันฉาย: 15 พฤษภาคม พ.ศ. 2551
ความยาว: 92 นาที
ภาษา: ไทย
ข้อมูลจาก IMDb
ข้อมูลจากสยามโซน
วันเดอร์ฟูลทาวน์ หรือ เมืองเหงาซ่อนรัก เป็นภาพยนตร์ความยาว 92 นาที กำกับโดย อาทิตย์ อัสสรัตน์ ออกฉายครั้งแรกเมื่อ พ.ศ. 2550 ในเทศกาลภาพยนตร์นานาชาติปูซาน ปูซาน ประเทศเกาหลีใต้
เรื่องย่อ

ตะกั่วป่า เมืองเล็กๆ ริมชายฝั่งทะเลอันดามันที่ได้รับผลกระทบจากคลื่นสึนามิเมื่อ พ.ศ. 2547 หลังเวลาผ่านไปสามปี ธุรกิจท่องเที่ยวเริ่มฟื้นตัว แต่ในตัวอำเภอยังมีบรรยากาศความเศร้าสร้อยแฝงอยู่ทั่วไป
ต้น (ศุภสิทธิ์ แก่นเสน) สถาปนิกหนุ่มจากกรุงเทพ เพิ่งย้ายเข้ามาคุมงานสร้างรีสอร์ตแห่งใหม่ริมชายหาด เขาพักอยู่ที่โรงแรมเก่าแก่ในตัวอำเภอที่มีนา (อัญชลี สายสุนทร) เป็นผู้ดูแลอยู่ ทั้งคู่มีอัธยาศัยต้องใจกันจนพัฒนาเป็นความรัก
ในเช้าวันหลังจากที่ทั้งคู่มีความสัมพันธ์กัน ต้นก็หายตัวไปอย่างลึกลับ พร้อมกับที่วิทย์ (ดล แย้มบุญยิ่ง) น้องชายคนเดียวของนา เลิกเป็นวัยรุ่นกวนเมือง กลับตัวกลับใจหันมาช่วยพี่สาวดูแลกิจการของครอบครัว ตามที่พ่อแม่ตั้งใจไว้
นักแสดง

อัญชลี สายสุนทร  รับบทเป็น   นา
ศุภสิทธิ์ แก่นเสน  รับบทเป็น   ต้น
ดล แย้มบุญยิ่ง   รับบทเป็น   วิทย์
การเข้าฉาย

ภาพยนตร์เรื่องนี้ฉายแบบจำกัดโรงในประเทศไทยเมื่อวันที่ 15 พฤษภาคม พ.ศ. 2551 และยังได้รับเชิญให้ไปฉายและเข้าประกวดในเทศกาลภาพยนตร์หลายเทศกาลทั่วโลก
เทศกาลภาพยนตร์นานาชาติปูซาน ครั้งที่ 13
เทศกาลภาพยนตร์เยรูซาเล็ม ครั้งที่ 25 ได้เข้าฉายในสายผู้กำกับหน้าใหม่(New Directors)
เทศกาลภาพยนตร์นานาชาตินิวซีแลนด์ 2008 ซึ่งมีเทศกาลย่อยตามเมืองต่างๆหลายเมือง
เทศกาลภาพยนตร์นานาชาติโอกแลนด์ ครั้งที่ 40 ได้เข้าฉายในสาย New Directions
เทศกาลภาพยนตร์นานาชาติเวลลิงตัน ครั้งที่ 37 ได้เข้าฉายในสาย New Directions
เทศกาลภาพยนตร์เอเชียและอาหรับ Osian's Cinefan ครั้งที่ 10 ได้เข้าประกวดในสาย Asian and Arab Competition ซึ่งเป็นสายหลัก
เทศกาลภาพยนตร์นานาชาติเยเรวาน Golden Apricot ครั้งที่ 5 ได้เข้าประกวดและรับรางวัล Silver Prize
เทศกาลภาพยนตร์นานาชาติ Era New Horizons ครั้งที่ 8 ที่เมือง Wrocław ประเทศโปแลนด์ ได้เข้าประกวดในสาย New Horizons International Competition
เทศกาลภาพยนตร์นานาชาติ Durban ครั้งที่ 29
เทศกาลภาพยนตร์นานาชาติเมลเบิร์น 2008 ได้เข้าฉายในสาย Neighbourhood watch
เทศกาลภาพยนตร์นานาชาติบริสเบน
เทศกาลภาพยนตร์นานาชาตินอร์เวย์ ที่เมือง Haugesund ได้เข้าฉายในสาย Sidesprang
เทศกาลภาพยนตร์สหรัฐ-อาเซียน ครั้งที่ 5
เทศกาลภาพยนตร์นานาชาติเฮลซิงกิ ครั้งที่ 21 ได้เข้าสายประกวด
เทศกาลภาพยนตร์นานาชาติกรุงเทพฯ 2008
เทศกาลภาพยนตร์นานาชาติโตรอนโต ครั้งที่ 27 ได้เข้าฉายในสาย Dragons and Tigers
ทเศกาลภาพยนตร์จากแดนใต้ (Film fra Sør) 2008 ที่ออสโล
เทศกาลภาพยนตร์นานาชาติเวียนนา (Viennale) 2008
เทศกาลหนังเซาเปาโล
เทศกาลภาพยนตร์นานาชาติโตเกียว 2008 ได้เข้าประกวดในสายรางวัลภาพยนตร์เอเชีย-ตะวันออกกลางยอดเยี่ยม
รางวัลและการเข้าชิง

ตัวหนา หมายถึง สาขารางวัลที่ได้รับ
รางวัลภาพยนตร์แห่งชาติ สุพรรณหงส์ ครั้งที่ 18 ประจำปี พ.ศ. 2551
ภาพยนตร์ยอดเยี่ยม (วันเดอร์ฟูลทาวน์)
ผู้กำกับภาพยนตร์ยอดเยี่ยม (อาทิตย์ อัสสรัตน์)
ผู้แสดงสมทบชายยอดเยี่ยม (ดล แย้มบุญยิ่ง)
บทภาพยนตร์ยอดเยี่ยม (อาทิตย์ อัสสรัตน์)
กำกับภาพยอดเยี่ยม (หม่อมราชวงศ์อัมพรพล ยุคล)
บันทึกเสียงและผสมเสียงยอดเยี่ยม (ทีฆะเดช วัชรธานินท์, อัครริศเฉลิม กัลยาณมิตร - บริษัท เทคนิค คัลเลอร์ (ไทยแลนด์) จำกัด)
ดนตรีประกอบยอดเยี่ยม (Zai Kuning, Koichi Shimizu)
กำกับศิลป์ยอดเยี่ยม (การัณยภาส ขำสิน)
รางวัลภาพยนตร์ไทย ชมรมวิจารณ์บันเทิง ครั้งที่ 17 ประจำปี พ.ศ. 2551
ภาพยนตร์ยอดเยี่ยม (วันเดอร์ฟูลทาวน์)
ผู้กำกับภาพยนตร์ยอดเยี่ยม (อาทิตย์ อัสสรัตน์)
นักแสดงนำหญิงยอดเยี่ยม (อัญชลี สายสุนทร)
นักแสดงสมทบชายยอดเยี่ยม (ดล แย้มบุญยิ่ง)
บทภาพยนตร์ยอดเยี่ยม (อาทิตย์ อัสสรัตน์)
กำกับภาพยอดเยี่ยม (หม่อมราชวงศ์อัมพรพล ยุคล)
กำกับศิลป์ยอดเยี่ยม (การัณยภาส ขำสิน)
ลำดับภาพยอดเยี่ยม (ลี ชาตะเมธีกุล)
ดนตรีประกอบยอดเยี่ยม (Zai Kuning, Koichi Shimizu)
เฉลิมไทยอวอร์ด ครั้งที่ 6 ประจำปี พ.ศ. 2551
งานกำกับภาพยนตร์แห่งปี (สำหรับภาพยนตร์ไทย) (อาทิตย์ อัสสรัตน์)
บทภาพยนตร์ไทยแห่งปี (อาทิตย์ อัสสรัตน์)
ภาพยนตร์ฉายจำกัดโรงแห่งปี (วันเดอร์ฟูลทาวน์)
ดูเพิ่ม

บทสัมภาษณ์อาทิตย์ อัสสรัตน์ ผู้กำกับ Wonderful Town[ลิงก์เสีย]
บทสัมภาษณ์อัญชลี สายสุนทร นางเอก Wonderful Town[ลิงก์เสีย]
Hi society โครงการต่อไปของผู้กำกับ Wonderful Town[ลิงก์เสีย]
วันเดอร์ฟูล ทาวน์ (2007) ที่สยามโซน
| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2537)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)  สัปเหร่อ (2566)
เนาวรัตน์ วัชรา

| เนาวรัตน์ วัชรา |
| --- | --- |

สารนิเทศภูมิหลัง
เกิด: 18 พฤษภาคม พ.ศ. 2492 (75 ปี) สมิรา ลำยาน
คู่สมรส: ไมตรี บุญสูง (หย่า)
บุตร: 3 คน
ปีที่แสดง: พ.ศ. 2507 - 2525
ผลงานเด่น: "เดือนร้าว"   "รักต้องห้าม"   "แม่อายสะอื้น"
พระสุรัสวดี: พ.ศ. 2508  "เดือนร้าว"
เนาวรัตน์ วัชรา หรือชื่อจริงคือ สมิรา ลำยาน  มีชื่อเล่นว่า แหม่ม นักแสดงอาวุโส ลูกครึ่งไทย-ปาทาน โดยคุณพ่อเป็นปาทาน ส่วนคุณแม่เป็นชาวไทย เนาวรัตน์นับถือศาสนาพุทธ จบการศึกษาชั้น ม.ศ. 3 จากโรงเรียนวัดเศวตรฉัตรในปี 2507
ประวัติ

เธอได้เข้าประกวดนางงามหลายเวที เริ่มแรกคุณชุลี ใจยงค์ เจ้าของร้านเสริมสวยดาราพรได้ส่งเธอไปประกวดนางงามบพิตรบอลในนามของอรัญญา ดาราพร และได้คว้าตำแหน่งเป็นครั้งแรก ต่อมาเธอได้ตำแหน่งนางงามสงกรานต์วิสุทธิกษัตริย์ ล่าสุดจึงได้ประกวดนางสาวไทย ประจำปี พ.ศ. 2507 ในงานวชิราวุธนุสรณ์ และได้รับตำแหน่งรองนางสาวไทยอันดับ 2 ในปีนั้น อาภัสรา หงสกุลได้ตำแหน่งนางสาวไทย พ.ศ. 2507 ไปครอง หลังจากมีชื่อเสียงแล้วเนาวรัตน์เคยได้นำเงินมาบริจาคให้โรงเรียนวัดเศวตรฉัตรอีกด้วย
เนาวรัตน์ วัชราได้แสดงภาพยนตร์ประมาณ 30 เรื่อง ซึ่งส่วนใหญ่จะรับบทบาทเป็นนางเอกเจ้าน้ำตา โดยแสดงเรื่อง "เดือนร้าว" กำกับโดย วิจิตร คุณาวุฒิ คู่กับ มิตร ชัยบัญชา เป็นเรื่องแรก และได้รางวัลตุ๊กตาทองปี พ.ศ. 2508 นอกจากนี้เธอยังได้ร้องเพลง ลาสาวแม่กลอง โดยเธอแต่งชุดทหารเรือสีขาว ไม่ว่างานไหนงานนั้นเธอจะร้องเพลงนี้ตลอด เธอรับงานแสดงจนถึงปี พ.ศ. 2525 โดยแสดงเรื่อง "ลูกเหนือ" เป็นเรื่องสุดท้ายร่วมกับสมบัติ เมทะนี และนิภาพร นงนุช
ชีวิตส่วนตัวเคยสมรสกับไมตรี บุญสูง มีบุตรชายด้วยกัน 3 คน ปัจจุบันมีธุรกิจร้านอาหารเป็นของตนเอง
ผลงานภาพยนตร์

2508 เดือนร้าว
2509 ลมกรด
2510 น้ำฝน
2510 จุฬาตรีคูณ
2510 นักเลงสี่แคว
2511 สายพิณ
2511 เดชผีดิบ
2511 ทรายแก้ว
2511 ฝนหลงฟ้า
2511 จ้าวแผ่นดิน
2512 เจ้าแพร
2512 เหนือบารมี
2513 ขุนทาส
2513 มหาโจรองคุลิมาล
2514 แว่วเสียงซึง
2514 พี่สาว
2514 ไม่มีวันที่เราจะพรากจากกัน
2515 จันทร์เพ็ญ
2515 รักต้องห้าม
2515 แม่อายสะอื้น
2515 แคนลำโขง
2516 จ้าวทุ่ง
2517 เจ้าดวงดอกไม้
2522 ดอกไม้ร่วงที่แม่ริม (ร่วมกับ สรพงศ์,พิศมัย,จรัล,ยอดชาย,มานพ)
2523 เสียงซึงที่สันทราย (ร่วมกับ สมบัติ,สุพรรษา,จรัล,ศรินทิพย์)
2524 วันที่แม่รอ
2525 ลูกเหนือ
เอเอฟซีแชมเปียนส์ลีกทู 2024–25 รอบแบ่งกลุ่ม

เอเอฟซีแชมเปียนส์ลีกทู 2024–25 รอบแบ่งกลุ่ม จะลงเล่นตั้งแต่วันที่ 17 กันยายน ถึง 5 ธันวาคม พ.ศ. 2567. สองทีมที่ดีที่สุดของแต่ละกลุ่มจะได้ผ่านเข้ารอบสำหรับ รอบแพ้คัดออก.
การจับสลาก

การจับสลากสำหรับรอบแบ่งกลุ่มได้จัดขึ้นในวันที่ 16 สิงหาคม ที่ อินเตอร์คอนติเนนตัล กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). สำหรับแต่ละโซน, แต่ละทีมจะจัดเป็นทีมวางที่อยู่ในสี่โถและดึงเข้าสู่ตําแหน่งที่เกี่ยวข้องในแต่ละกลุ่ม, ขึ้นอยู่กับพวกเขา การจัดอันดับสมาคม และการจัดทีมวางของพวกเขานอกเหนือสมาคมของพวกเขา. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.
ด้านล่างนี้คือ 32 ทีมที่เข้าสู่การจับสลากรอบแบ่งกลุ่ม, ซึ่งประกอบไปด้วย 27 ทีมผู้ที่เข้ารอบโดยตรง, สามผู้แพ้ที่มาจาก เอเอฟซีแชมเปียนส์ลีกอีลิท รอบคัดเลือกเพลย์ออฟ และสองผู้ชนะของ รอบเบื้องต้น.
| โซน | กลุ่ม | โถ 1 | โถ 2 | โถ 3 | โถ 4 |
| --- | --- | --- | --- | --- | --- |
| โซนตะวันตก | เอ–ดี |  เซปาฮานACLE |  แทรคเตอร์ |  อาล-ฮุสเซ็น |  อาล-เวห์ดัต |
| โซนตะวันตก | เอ–ดี |  ชะบับ อาล-อะห์ลีACLE |  ชัรญะฮ์ |  อิสติกลอล |  รัฟชาน คูลอบ |
| โซนตะวันตก | เอ–ดี |  อาล-ตาอาวูน |  นะซาฟ |  โมฮัน บากัน เอสจี |  อัลตีน อาซีร์PS |
| โซนตะวันตก | เอ–ดี |  อาล-วะคราห์ |  อาล-ควูวา อาล-จาวียา |  อาล-คัลดิยา |  อาล-คูเวตPS |

| โซนตะวันออก | อี–เอช |  แบงค็อก ยูไนเต็ดACLE |  การท่าเรือ |  ลี มัน |  อีสเทิร์น |
| โซนตะวันออก | อี–เอช |  ซานเฟรชเช ฮิโรชิมะ |  ซิดนีย์ เอฟซี |  คายา–อีโลอีโล |  ดีเอช เซบู |
| โซนตะวันออก | อี–เอช |  ช็อนบุกฮุนไดมอเตอส์ |  เซอลาโงร์ |  ไลออนซิตีเซเลอส์ |  แทมพินีสโรเวอส์ |
| โซนตะวันออก | อี–เอช |  เจ้อเจียง |  นามดิ่ญ |  เมืองทอง ยูไนเต็ด |  เปอร์ซิบ |
ACLE: ผู้แพ้เอเอฟซีแชมเปียนส์ลีกอีลิท รอบคัดเลือกเพลย์ออฟ
PS: ผู้ชนะรอบเบื้องต้น
ตารางการแข่งขัน

ตารางการแข่งขันของรอบแบ่งกลุ่มเป็นไปดังนี้.
| รอบ | วันที่ (โซนตะวันตก) | วันที่ (โซนตะวันออก) |
| --- | --- | --- |
| นัดที่ 1 | 17–18 กันยายน พ.ศ. 2567 | 18–19 กันยายน พ.ศ. 2567 |
| นัดที่ 2 | 1–2 ตุลาคม พ.ศ. 2567 | 2–3 ตุลาคม พ.ศ. 2567 |
| นัดที่ 3 | 22–23 ตุลาคม พ.ศ. 2567 | 23–24 ตุลาคม พ.ศ. 2567 |
| นัดที่ 4 | 5–6 พฤศจิกายน พ.ศ. 2567 | 6–7 พฤศจิกายน พ.ศ. 2567 |
| นัดที่ 5 | 26–27 พฤศจิกายน พ.ศ. 2567 | 27–28 พฤศจิกายน พ.ศ. 2567 |
| นัดที่ 6 | 3–4 ธันวาคม พ.ศ. 2567 | 4–5 ธันวาคม พ.ศ. 2567 |
กลุ่ม

รายละเอียดโปรแกรมการแข่งขันได้ประกาศไว้เมื่อวันที่ 16 สิงหาคม พ.ศ. 2567 หลังพิธีการจับสลาก.
กลุ่ม > โซนตะวันตก > กลุ่ม เอ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | TRA | WAK | RAV | MBSG |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  แทรกเตอร์ | 4 | 3 | 1 | 0 | 16 | 4 | +12 | 10 | ผ่านเข้าสู่ รอบ 16 ทีมสุดท้าย |  | — | 3–3 | 7–0 | 2 ต.ค. |
| 2 |  อาล-วะคราห์ | 4 | 1 | 1 | 2 | 4 | 8 | −4 | 4 | ผ่านเข้าสู่ รอบ 16 ทีมสุดท้าย |  | 0–3 | — | 0–2 | 6 พ.ย. |
| 3 |  รัฟชาน คูลอบ | 4 | 1 | 0 | 3 | 3 | 11 | −8 | 3 |  |  | 1–3 | 0–1 | — | 27 พ.ย. |
| 4 |  โมฮัน บากัน เอสจี | 0 | 0 | 0 | 0 | 0 | 0 | 0 | 0 | ถอนทีม |  | 4 ธ.ค. | 23 ต.ค. | 0–0 | — |
ปรับปรุงข้อมูลล่าสุดในนัดการแข่งขันที่ลงเล่นในวันที่ 27 พฤศจิกายน ค.ศ. 2024. แหล่งข้อมูล: เอเอฟซี
กฏการจัดอันดับ: เงื่อนไข
Notes:
↑  เมื่อวันที่ 7 ตุลาคม ค.ศ. 2024, เอเอฟซี ประกาศว่า โมฮัน บากัน เอสจี ได้รับการพิจารณาถอนตัวจาก เอเอฟซีแชมเปียนส์ลีกทู "หลังจากที่สโมสรไม่ได้รายงานตัวต่อ ตาบริซ สำหรับโปรแกรมการแข่งขันในนัดที่พบกับ แทรกเตอร์".
กลุ่ม > โซนตะวันตก > กลุ่ม บี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | TAA | KHA | AFC | ALT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  อาล-ตาอาวูน | 6 | 5 | 0 | 1 | 13 | 6 | +7 | 15 | ผ่านเข้าสู่ รอบ 16 ทีมสุดท้าย |  | — | 2–1 | 1–2 | 2–1 |
| 2 |  อาล-คัลดิยา | 6 | 4 | 0 | 2 | 14 | 7 | +7 | 12 | ผ่านเข้าสู่ รอบ 16 ทีมสุดท้าย |  | 2–3 | — | 4–1 | 4–0 |
| 3 |  อาล-ควูวา อาล-จาวียา | 6 | 3 | 0 | 3 | 8 | 9 | −1 | 9 |  |  | 0–1 | 1–2 | — | 2–1 |
| 4 |  อัลตีน อาซีร์ | 6 | 0 | 0 | 6 | 2 | 15 | −13 | 0 |  |  | 0–4 | 0–1 | 0–2 | — |
แหล่งข้อมูล: เอเอฟซี
กฏการจัดอันดับ: เงื่อนไข
กลุ่ม > โซนตะวันตก > กลุ่ม ซี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | SHJ | WHD | SEP | IST |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ชาร์จาห์ | 6 | 4 | 1 | 1 | 13 | 8 | +5 | 13 | ผ่านเข้าสู่ รอบ 16 ทีมสุดท้าย |  | — | 2–2 | 3–1 | 3–1 |
| 2 |  อาล-เวห์ดัต | 6 | 3 | 2 | 1 | 8 | 7 | +1 | 11 | ผ่านเข้าสู่ รอบ 16 ทีมสุดท้าย |  | 1–3 | — | 2–1 | 1–0 |
| 3 |  เซปาฮาน | 6 | 3 | 1 | 2 | 12 | 7 | +5 | 10 |  |  | 3–1 | 1–1 | — | 4–0 |
| 4 |  อิสติกลอล | 6 | 0 | 0 | 6 | 1 | 12 | −11 | 0 |  |  | 0–1 | 0–1 | 0–2 | — |
แหล่งข้อมูล: เอเอฟซี
กฏการจัดอันดับ: เงื่อนไข
กลุ่ม > โซนตะวันตก > กลุ่ม ดี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | SAH | HUS | KSC | NAS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ชะบับ อาล-อะห์ลี | 6 | 4 | 1 | 1 | 17 | 11 | +6 | 13 | ผ่านเข้าสู่ รอบ 16 ทีมสุดท้าย |  | — | 3–1 | 4–1 | 3–2 |
| 2 |  อาล-ฮุสเซ็น อีร์บิด | 6 | 3 | 1 | 2 | 11 | 11 | 0 | 10 | ผ่านเข้าสู่ รอบ 16 ทีมสุดท้าย |  | 2–3 | — | 2–1 | 2–1 |
| 3 |  อาล-คูเวต | 6 | 1 | 3 | 2 | 9 | 12 | −3 | 6 |  |  | 3–3 | 2–2 | — | 0–0 |
| 4 |  นะซาฟ | 6 | 1 | 1 | 4 | 7 | 10 | −3 | 4 |  |  | 2–1 | 1–2 | 1–2 | — |
ปรับปรุงข้อมูลล่าสุดในนัดการแข่งขันที่ลงเล่นในวันที่ 26 พฤศจิกายน ค.ศ. 2024. แหล่งข้อมูล: เอเอฟซี
กฏการจัดอันดับ: เงื่อนไข
กลุ่ม > โซนตะวันออก > กลุ่ม อี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | SFR | SYD | KAY | EAS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ซานเฟรชเช ฮิโรชิมะ | 6 | 5 | 1 | 0 | 14 | 5 | +9 | 16 | ผ่านเข้าสู่ รอบ 16 ทีมสุดท้าย |  | — | 2–1 | 3–0 | 4–1 |
| 2 |  ซิดนีย์ เอฟซี | 6 | 4 | 0 | 2 | 17 | 6 | +11 | 12 | ผ่านเข้าสู่ รอบ 16 ทีมสุดท้าย |  | 0–1 | — | 3–1 | 5–0 |
| 3 |  คายา–อีโลอีโล | 6 | 1 | 1 | 4 | 6 | 14 | −8 | 4 |  |  | 1–1 | 1–4 | — | 1–2 |
| 4 |  อีสเทิร์น | 6 | 1 | 0 | 5 | 7 | 19 | −12 | 3 |  |  | 2–3 | 1–4 | 1–2 | — |
ปรับปรุงข้อมูลล่าสุดในนัดการแข่งขันที่ลงเล่นในวันที่ 28 พฤศจิกายน ค.ศ. 2024. แหล่งข้อมูล: เอเอฟซี
กฏการจัดอันดับ: เงื่อนไข
กลุ่ม > โซนตะวันออก > กลุ่ม เอฟ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | LCS | POR | ZHP | PSB |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ไลออนซิตีเซเลอส์ | 6 | 3 | 1 | 2 | 15 | 11 | +4 | 10 | ผ่านเข้าสู่ รอบ 16 ทีมสุดท้าย |  | — | 5–2 | 2–0 | 2–3 |
| 2 |  การท่าเรือ | 6 | 3 | 1 | 2 | 9 | 11 | −2 | 10 | ผ่านเข้าสู่ รอบ 16 ทีมสุดท้าย |  | 1–3 | — | 1–0 | 2–2 |
| 3 |  เจ้อเจียง | 6 | 3 | 0 | 3 | 10 | 10 | 0 | 9 |  |  | 4–2 | 1–2 | — | 1–0 |
| 4 |  เปอร์ซิบ | 6 | 1 | 2 | 3 | 9 | 11 | −2 | 5 |  |  | 1–1 | 0–1 | 3–4 | — |
ปรับปรุงข้อมูลล่าสุดในนัดการแข่งขันที่ลงเล่นในวันที่ 7 พฤศจิกายน ค.ศ. 2024. แหล่งข้อมูล: เอเอฟซี
กฏการจัดอันดับ: เงื่อนไข
กลุ่ม > โซนตะวันออก > กลุ่ม จี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  | BKU | NDI | TAM | LMC |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  แบงค็อก ยูไนเต็ด | 6 | 4 | 1 | 1 | 12 | 6 | +6 | 13 | ผ่านเข้าสู่ รอบ 16 ทีมสุดท้าย |  | — | 3–2 | 4–2 | 4–1 |
| 2 |  นามดิ่ญ | 6 | 3 | 2 | 1 | 13 | 8 | +5 | 11 | ผ่านเข้าสู่ รอบ 16 ทีมสุดท้าย |  | 0–0 | — | 3–2 | 3–0 |
| 3 |  แทมพินีสโรเวอส์ | 6 | 2 | 2 | 2 | 11 | 11 | 0 | 8 |  |  | 1–0 | 3–3 | — | 3–1 |
| 4 |  ลี มัน | 6 | 0 | 1 | 5 | 2 | 13 | −11 | 1 |  |  | 0–1 | 0–2 | 0–0 | — |
แหล่งข้อมูล: เอเอฟซี
กฏการจัดอันดับ: เงื่อนไข